ศาสนาพื้นเมืองม้ง

ศาสนาพื้นเมืองม้ง, ศาสนาม้ง () หรือ เก๊ด๊าขั่ว (ม้ง:  "การบูชาผีบ้าน")Lee, Tapp, 2010. p. 36 เป็นศาสนาที่ชาวอเมริกันเชื้อสายม้งจัดตั้งขึ้นใน พ.ศ. 2555 เพื่อจัดระเบียบการนับถือศาสนาดั้งเดิมของชาวม้งในสหรัฐBylaws of the Temple of Hmongism. Hmongism.org: published March 3, 2013 กล่าวกันว่าชาวอเมริกันเชื้อสายม้งนับถือศาสนาพื้นเมืองมากถึงร้อยละ 75

ศาสนาม้งมีความเชื่อแบบสรรพเทวนิยมTapp, 1989. p. 59 มีเทพเจ้าและผีบรรพบุรุษเป็นศูนย์กลาง โดยคติความเชื่อและพิธีกรรมที่ได้อิทธิพลจากลัทธิเต๋ามาแต่โบราณกาลLee, Tapp, 2010. p. 38 รวมทั้งอิทธิพลจากศาสนาพื้นบ้านจีนที่ขับเน้นความสมดุลกันระหว่างธรรมชาติและความต้องการของมนุษย์

ปัจจุบันชาวม้งส่วนใหญ่ในเอเชียยังนับถือศาสนาม้งแบบดั้งเดิม บางส่วนที่เปลี่ยนไปนับถือศาสนาพุทธก็จะเอาความเชื่อดั้งเดิมไปผสานเข้าด้วยกัน ขณะที่ชาวม้งในสหรัฐและในออสเตรเลียจำนวนมากเปลี่ยนไปนับถือศาสนาคริสต์และพุทธเพิ่มขึ้นLee, 2010. ส่วนม้งในไทยบางส่วนเข้ารีตศาสนาคริสต์เพื่อยกสถานะตนให้ทัดเทียมกับชาวตะวันตกและเหนือกว่าคนไทยที่นับถือศาสนาพุทธ โดยมองว่าศาสนาพื้นเมืองเดิมนั้นล้าหลังและงมงาย

 อ้างอิง 
 เชิงอรรถ

 บรรณานุกรม
 Gary Y. Lee, Ph.D., D. Lett. Hmong Religious Practice in Australia . In: From Laos to Fairfield: With Faiths and Cultures, Lao Community Advancement Cooperative, Cabramatta, 2010.
 Gary Y. Lee, Nicholas Tapp. Culture and Customs of the Hmong. Greenwood, 2010. 
 Nicholas Tapp, The Chinese University of Hong Kong. Hmong Religion  in Asian Folklore Studies, Vol. 48, 1989: 59-94.

หมวดหมู่:เชมันเอเชีย
หมวดหมู่:ศาสนาในประเทศจีน
หมวดหมู่:ศาสนาในประเทศลาว